દીકરા ની પરિસ્થિતિ આવા સંજોગોમાં એક વાર વિચારીને જોજો. કદાચ, એના પ્રમાણે, કુટુંબ છોડીને અલગ રહેવું એટલું દુઃખદ નહીં હોય જેટલું એ પ્રોસેસ દરમિયાન બંને પક્ષે સંભળાવવામાં આવતાં કડવા શબ્દો અને થતાં અનુભવ હશે. એક એડ કેમ્પેન જોયું હશે કે જેમાં દીકરાને માતાપિતા, શિક્ષકો કહે છે કે, “લડકે કભી રોતે નહીં!! પછી માધુરી દીક્ષિત આવીને કહે છે કે, લડકે કભી રૂલાતે નહીં!! ” કોણે કહ્યું? દીકરા કેમ રોઈ ન શકે? એટલે આ તો એવું થયું કે ક્યાંક રડારોળ કરીને ઘણી વખત પોતાની વાત પરાણે મનાવી લેતી દીકરીઓ સામે આપણે જ આપણાં દીકરા ને લાચાર તો નથી બનાવતા ને?